**РЕПУБЛИКА СРПСКА**

**НАРОДНА СКУПШТИНА**

**ЗАПИСНИК**

**са Петнаесте посебне сједнице Народне скупштине Републике Српске,**

**одржане 16. децембра 2024. године**

Петнаеста посебна сједница Народне скупштине Републике Српске одржана je 16. децембра 2024. године.

Предсједник Народне скупштине Републике Српске др Ненад Стевандић отворио је засједање Петнаесте посебне сједнице и констатовао да постоји кворум те да су одсуство са сједнице најавили народни посланици: Зоран Кокановић, Дражен Врховац, Ацо Станишић, Милан Милаковић, Синиша Мијатовић, Милица Ловрић, Боривој Обрадовић, Милка Савић, Драгомир Васић, Амир Хуртић, Ђорђе Вучинић и Рамиз Салкић.

Предсједник је обавијестио присутне да ће се радити док се не апсолвира тачка дневног реда, а да ће по окончању бити ***дан за гласање***.

На основу члана 170, став 3 Пословника, посебна сједница заказана је на захтјев Владе Републике Српске.

Посланици ***су усвојили***

**ДНЕВНИ РЕД**

1. Приједлог закона о измјенама Закона о платама запослених лица у јавним установама у области здравства Републике Српске – по хитном поступку

***са***(присутно 69, гласало 66)***66 гласова за, ниједним против и ниједан посланик се није уздржао од гласања.***

Прешло се на разматрање тачке дневног реда.

**Ад – 1: Приједлог закона о измјенама Закона о платама запослених лица у јавним установама у области здравства Републике Српске – по хитном поступку**

У име предлагача уводно излагање поднио је Ален Шеранић, министар здравља и социјалне заштите.

У посланичкој расправи, учествовали су: Маја Драгојевић Стојић, Мирјана Орашанин, Жељко Дубравац, Саша Грбић, Недељко Гламочак, Дарко Берјан, Славиша Марковић, Огњен Бодирога, Ненад Лаловић, Тања Вукомановић, Перо Ђурић, Небојша Вукановић, Ненад Стевандић, Мирна Савић Бањац, Владо Ђајић, Миланко Михајилица, Загорка Граховац, Игор Црнадак и Радислав Дончић.

Криви навод или реплику, имали су: Владо Ђајић, Мирјана Орашанин, Маја Драгојевић Стојић, Срђан Мазалица, Ненад Лаловић, Ања Љубојевић, Мирна Савић Бањац, Илија Таминџија, Миланко Михајилица, Жељко Дубравац, Огњен Бодирога, Игор Црнадак и Биљана Петковић.

Повреду Пословника пријавили су Маја Драгојевић Стојић и Ненад Лаловић.

Закључена је расправа.

Завршну ријеч о овој тачки дневног реда поднио је Ален Шеранић, министар здравља и социјалне заштите.

***У дану за гласање***, 16. децембра 2024. године, посланици су приступили изјашњавању о Приједлогу закона.

**Закон о измјенама Закона о платама запослених лица у јавним установама у области здравства Републике Српске *усвојен је са*** (присутно 60, гласало 60) ***60 гласова* *за, ниједним против и ниједан посланик се није уздржао од гласања.***

У дану за гласање, одсутни су били народни посланици: Зоран Кокановић, Дражен Врховац, Ацо Станишић, Милан Милаковић, Синиша Мијатовић, Милица Ловрић, Боривој Обрадовић, Милка Савић, Драгомир Васић, Амир Хуртић, Ђорђе Вучинић, Александра Ступар Радић, Рамиз Салкић, Томица Стојановић, Маја Драгојевић Стојић, Недељко Гламочак, Тања Вукомановић, Славиша Марковић, Милан Петровић, Николина Шљивић и Бобана Ћибић.

Овим је окончан рад о дневном реду Петнаесте посебне сједнице Народне скупштине Републике Српске.

У складу са чланом 174 став 10 Пословника саставни дио овог записника је стенограм од 83 стране, тонски и видео-запис Петнаесте посебне сједнице Народне скупштине Републике Српске.

**ГЕНЕРАЛНИ СЕКРЕТАР ПРЕДСЈЕДНИК**

**НАРОДНЕ СКУПШТИНЕ НАРОДНЕ СКУПШТИНЕ**

***Боран Босанчић Др Ненад Стевандић***